wannaphong/clean_thaiwikipedia huggingface dataset:
# ฟีลีปึ ดึ บรีตู อี นีโกตึ
ฟีลีปึ ดึ บรีตู อี นีโกตึ  หรือ งะซีนกา (, ; ประมาณ ค.ศ. 1566 – เมษายน ค.ศ. 1613) เป็นนักเดินทางและทหารรับจ้างชาวโปรตุเกสภายใต้การบังคับบัญชาจากอาณาจักรยะไข่ของมเยาะอู้ และต่อมาคืออาณาจักรอยุธยาของสยามRajanubhab, D., 2001, Our Wars With the Burmese, Bangkok: White Lotus Co. Ltd.,  มีการบันทึกชื่อของเขาที่สะกดแบบภาษาฝรั่งเศสว่า ฟิลิปเดอบริโต 

ประวัติ
ฟีลีปึ ดึ บรีตู อี นีโกตึเกิดที่ลิสบอน ประเทศโปรตุเกส พ่อเป็นชาวฝรั่งเศส ดึบรีตูออกเดินทางมายังเอเชียตะวันออกเฉียงใต้ครั้งแรกในฐานะเด็กเรือ

ต่อมาเขารับใช้มี่นยาซาจี้ กษัตริย์แห่งอะระกันและได้รับแต่งตั้งให้เป็นเจ้าเมืองสิเรียม (ปัจจุบันคือตาน-ลยีน) ใน ค.ศ. 1599 พร้อมกับบังคับบัญชาเรือรบโบราณ 3 ลำและทหาร 3,000 นาย เขาสนับสนุนให้ชาวโปรตุเกสตั้งรกรากอยู่ในสิเรียมและสร้างป้อมปราการ ต่อมาเขาได้ประกาศอิสรภาพจากอาระกันพร้อมกับจับมิน ขะเมาง์ (Min Khamaung) มกุฎราชกุมารแห่งอะระกันระหว่างที่ตองอูและอาระกันกำลังต่อสู้กันอยู่ เพื่อเป็นหลักประกันในการประกาศอิสรภาพจากพม่าใน ค.ศ. 1603 ต่อมาฟีลีปึ ดึ บรีตูสมรสกับบุตรสาวของ พญาทะละแห่งเมาะตะมะ ซึ่งเวลานั้นอยู่ภายใต้การปกครองของอาณาจักรอยุธยา (สยาม ปัจจุบันคือประเทศไทย)Rajanubhab, D., 2001, Our Wars With the Burmese, Bangkok: White Lotus Co. Ltd., 

ก่อนหน้านั้นในปี ค.ศ. 1602 ฟีลีปึ ดึ บรีตูกลับไปรัฐกัวเพื่อรับการรับรองอย่างเป็นทางการและได้รับการแต่งตั้งเป็น "ผู้บัญชาการแห่งสิเรียม", "นายพลผู้มีชัยแห่งหงสา " และ "ราชาแห่งหงสา" โดยรัฐบาลหลวงของโปรตุเกส

สมเด็จพระเอกาทศรถแห่งอยุธยาระดม พญาทะละ และฟีลีปึ ดึ บรีตูเพื่อมาช่วยตองอูจากการโจมตีโดยอังวะ และหลังจากนะฉิ่นเหน่าง์แห่งตองอูได้ขอสวามิภักดิ์ต่ออยุธยา อย่างไรก็ตามตองอูได้ยอมแพ้แก่อังวะ จากนั้นนะฉิ่นเหน่าง์กับฟีลีปึ ดึ บรีตูก็เผาตองอูนำทรัพย์สินและประชาชนที่เหลือกลับไปยังสิเรียม ฟีลีปึ ดึ บรีตูฉวยใช้โอกาสนี้ในการ"ยึดครองสิ่งของมีค่าตามวัดวา"และยังมีการ"ทำลายพระพุทธรูปศาลเจ้าและเจดีย์ศักดิ์สิทธิ์"

 การเสียชีวิต 
ใน ค.ศ. 1613 สิเรียมถูกปิดล้อมโดยกองทัพพม่าของพระเจ้าอะเน่าก์แพตหลุ่น หลังจากการล่มสลายของเมืองในเดือนเมษายน ค.ศ. 1613 ฟีลีปึ ดึ บรีตูถูกประหารชีวิตพร้อมกับนะฉิ่นเหน่าง์ ฟีลีปึ ดึ บรีตูถูกประหารชีวิตด้วยการเสียบประจาน ซึ่งใช้เวลาสามวันจึงเสียชีวิตR. Findlay & K.H. O'Rourk, "Power and Plenty: Trade, War, and the World Economy in the Second Millennium", (2007), Princeton University Press, p.196 ชาวโปรตุเกสมากกว่า 400 คนเป็นเชลยและถูกนำตัวกลับไปอังวะ
# ชูโนซอรัส
ชูโนซอรัส (ชื่อวิทยาศาสตร์: ':En:'Shunosaurus'') เป็นญาติห่าง ๆ ของ ไททันโนซอรัส แบรคคีโอซอรัส หรือพวกตะกูลโซโลพอดทั้งหลาย แต่มีความแตกต่างที่ชูโนซอรัสมีหางเป็นลูกตุ้มเล็ก ๆ คล้ายของ แองคิโลซอรัส แต่เล็กกว่า

การค้นพบ
Shunosaurus ถูกค้นพบครั้งแรกในปี พ.ศ. 2520 โดยกลุ่มนักเรียนฝึกหัดขุดซากดึกดำบรรพ์ ในมณฑลเสฉวน ประเทศสาธารณรัฐประชาชนจีน ชนิดพันธุ์ Shunosaurus lii ได้รับการอธิบายและตั้งชื่อโดย Dong Zhiming, Zhou Shiwu และ Zhang Yihong ในปีพ. ศ. 2526 ชื่อทั่วไปตั้งขึ้นจาก "Shu" ชื่อของแค้วนโบราณ ในมณฑลเสฉวนและเพื่อให้เป็นเกียรติแก่ หลี่ปิงผู้ว่าการรัฐเสฉวน และนักอุทกศาสตร์ ในศตวรรษที่สามก่อนคริสต์ศักราช
# เปเตร์ เปการีก
เปเตร์ เปการีก (เกิดวันที่ 30 ตุลาคม ค.ศ. 1986) เป็นนักฟุตบอลอาชีพชาวสโลวาเกีย ปัจจุบันลงเล่นในตำแหน่งกองหลังให้กับแฮร์ทา เบเอ็สเซและทีมชาติสโลวาเกีย

 สโมสรอาชีพ 
 ซิลินา 
เปการีกเกิดที่เมืองซิลินา และเริ่มต้นเส้นทางฟุตบอลกับสโมสรเยาวชนของเมืองนี้เอง เขาลงเล่นนัดแรกในสโลวักซูเปอร์ลีกา ให้กับ ZŤS Dubnica ด้วยสัญญายืมตัวจากซิลินา ในฤดูกาลแรก เขาได้ลงเล่น 27 นัด และกลับสู่ซิลินาในช่วงฤดูร้อน ค.ศ. 2005 เขาคว้าแชมป์ลีกในฤดูกาล 2006–07 ซึ่งเขาได้ลงเล่น 35 นัด

 ว็อลฟส์บูร์ก 
เขาลงเล่นในครึ่งฤดูกาลแรกของสโลวักซูเปอร์ลีกาในฤดูกาล 2008–09 และเซ็นสัญญา 4 ปีครึ่งกับเฟาเอฟเอล ว็อลฟส์บูร์ก สโมสรในบุนเดิสลีกา เมื่อเดือนมกราคม ค.ศ. 2009

วันที่ 31 มกราคม ค.ศ. 2009 นัดที่ 18 ของฤดูกาล เขาลงเล่นนัดแรกในบุนเดิสลีกาซึ่งว็อลฟส์บูร์กเสมอกับเอฟเซเคิล์น 1–1 โดยในครึ่งเวลาแรก โค้ชของเขา เฟลิกซ์ มากัท ได้เปลี่ยนตัวเปการีกลงมาเล่นแทน Cristian Zaccardo เขาลงเล่นในครึ่งฤดูกาลหลังเกือบครบทุกนัด และช่วยพาว็อลฟส์บูร์กคว้าแชมป์ลีกสมัยแรกของสโมสร

 Kayserispor 
ในเดือนสิงหาคม ค.ศ. 2011 เปการีกย้ายไปเล่นให้สโมสรในประเทศตุรกีอย่าง Kayserispor ในฤดูกาล 2011–12 ด้วยสัญญายืมตัว

 แฮร์ทาเบอร์ลิน 
หลังจากผ่านไปหนึ่งปีในตุรกี เปการีกได้กลับสู่ประเทศเยอรมนีอีกครั้ง และเซ็นสัญญากับสโมสรกีฬาแฮร์ทาเบอร์ลิน

ในวันที่ 31 มีนาคม ค.ศ. 2017 ฤดูกาลที่แปดของเขาในเยอรมนี เปการีกทำประตูแรกในบุนเดิสลีกา ในนัดที่แพ้ฮ็อฟเฟินไฮม์ 1–3 โดยนัดนั้นเป็นนัดที่  151 ในบุนเดิสลีกาของเขา

 ทีมชาติ 
เปการีกลงเล่นทีมชาตินัดแรกในการพบกับสหรัฐอาหรับเอมิเรตส์ เมื่อวันที่ 10 ธันวาคม ค.ศ. 2006 เขายิงประตูแรกในนัดที่สโลวาเกียเปิดบ้านเอาชนะซานมารีโน 7–0 เขาเป็นส่วนหนึ่งของทีมชาติสโลวาเกียในการแข่งขันฟุตบอลโลก 2010 และฟุตบอลชิงแชมป์แห่งชาติยุโรป 2016

 ทีมชาติ 

ทีมชาติปี ค.ศ.ลงเล่นประตูสโลวาเกีย200610200850200912120101002011802012802013602014802015512016100201760ทั้งหมด792

 ประตูในนามทีมชาติ 
 #  วันที่  สนาม  คู่แข่ง  ประตู  ผล  การแข่งขัน 1.  6 มิถุนายน ค.ศ. 2009  Tehelné pole, บราติสลาวา, สโลวาเกีย    2–0 7–0  ฟุตบอลโลก 2010 รอบคัดเลือก 2.  27 มีนาคม ค.ศ. 2015  Štadión pod Dubňom, ซิลินา, สโลวาเกีย    3–0  3–0  ฟุตบอลชิงแชมป์แห่งชาติยุโรป 2016 รอบคัดเลือก

 เกียรติประวัติ 
MŠK Žilina
 สโลวักซูเปอร์ลีกา: 2006–07
 สโลวักซูเปอร์คัพ: 2007

ว็อลฟส์บูร์ก
 บุนเดิสลีกา: 2008–09

แฮร์ทาเบอร์ลิน
 ซไวเทอบุนเดิสลีกา: 2012–13
# เฟอร์กัส อันค์กอร์น
เฟอร์กัส กอร์ดอน อันค์กอร์น (10 ธันวาคม ค.ศ. 1918 – 22 มีนาคม ค.ศ. 2018) เป็นทหารชาวอังกฤษ โดยเริ่มเป็นนักแสดงกล วิซาร์ดัส เมื่ออายุ 18 ปี และเป็นสมาชิกมายากลวงเมจิก เซอร์เคิลJack Malvern (30 May 2016), "TV show's old soldier whose best trick was staying alive", The Times "Captive Memories" , Far East Prisoner of War (FEPOW), Liverpool School of Tropical Medicine, 2007 Christopher Hudson (13 January 2012), "Conjuror on the River Kwai: How Britain's oldest magician performed his greatest trick - surviving as a Japanese PoW", Daily Mail
# อ็อนเดรย์ ดูดา
อ็อนเดรย์ ดูดา (เกิดวันที่ 5 ธันวาคม ค.ศ. 1994) เป็นนักฟุตบอลกองกลางชาวสโลวาเกีย ปัจจุบันลงเล่นให้กับสโมสรกีฬาแฮร์ทาเบอร์ลินและทีมชาติสโลวาเกีย ชื่อเล่นของเขาคือ ดูดีโญ และ อ็อนเดรย์ ดิ มาริอา

 สโมสรอาชีพ 
ดูดาเริ่มต้นเส้นทางอาชีพกับสโมสรบ้านเกิดอย่าง MFK Snina ต่อมาเขาย้ายไป MFK Košice ซึ่งเขาได้เลื่อนมาเล่นชุดใหญ่เมื่อายุ 17 ปี โดยลงมาเล่นนัดแรกเป็นตัวสำรอง นัดที่เปิดบ้านชนะ ŠK Slovan Bratislava 1–0

ในช่วงฤดูหนาวของฤดูกาล 2013-2014 ดูดาตัดสินใจที่จะไม่ต่อสัญญากับ Košice ซึ่งเขาจะหมดสัญญาในช่วงฤดูร้อนที่จะถึงนี้ ในเดือนกุมภาพันธ์ ค.ศ. 2014 ดูดาย้ายไปร่วมทีมลีเกียวอร์ซอด้วยสัญญา 4 ปีครึ่ง

ในวัยที่ 30 กรกฎาคม ค.ศ. 2015 ดูดาถูกหินปาใส่ ในรอบคัดเลือกยูฟ่ายูโรปาลีก นัดที่ลีเกียออกไปเยือนสโมสร Kukesi ในประเทศแอลเบเนีย เขาได้รับบาดเจ็บจนถูกส่งตัวออก และการแข่งขันถูกยกเลิก นัดนั้นลีเกียได้รับสิทธิ์ชนะ 3–0 และเจ้าบ้านถูกปรับด้วยเงิน 49,160 ปอนด์ และห้ามไม่ให้มีผู้เข้าชมในการแข่งขันเกมยุโรปในบ้านครั้งถัดไป

 แฮร์ทาเบอร์ลิน 
วันที่ 20 กรกฎาคม ค.ศ. 2016 ดูดาเซ็นสัญญากับสโมสรกีฬาแฮร์ทาเบอร์ลินในบุนเดิสลีกา ด้วยสัญญา 5 ปี แต่หลังจากนั้นเขาต้องเข้ารับการผ่าตัดเข่าในเดือนพฤศจิกายน ค.ศ. 2016 ดูดาลงเล่นนัดแรกให้กับแฮร์ทาเมื่อวันที่ 25 กุมภาพันธ์ ค.ศ. 2017 นัดที่เปิดบ้านเอาชนะไอน์ทรัคท์ฟรังค์ฟูร์ท 2-0 โดยเขาถูกส่งลงมาเป็นตัวสำรองในนาทีที่ 89

 ทีมชาติ 
ดูดาลงเล่นนัดแรกให้กับทีมชาติสโลวาเกียเมื่อวันที่ 18 พฤศจิกายน ค.ศ. 2014 โดยลงมาแทนมาเรก ฮัมชีก นาทีที่ 59 ในนัดที่สโลวาเกียชนะฟินแลนด์ 2-1 ซึ่งเป็นนัดกระชับมิตร 

ประตูแรกในนามทีมชาติ เกิดขึ้นในการแข่งขันฟุตบอลชิงแชมป์แห่งชาติยุโรป 2016 นัดที่สโลวาเกียแพ้เวลส์ 2–1

ต่อมาเขาทำประตูในฟุตบอลโลก 2018 รอบคัดเลือก ในนัดที่สโลวาเกียเอาชนะมอลตา 3-0 และช่วยให้สโลวาเกียจบอันดับที่สองของกลุ่ม

 ประตูในนามทีมชาติ 
อัปเดตล่าสุดเมื่อวันที่ 25 มีนาคม ค.ศ. 2018

#วันที่สนามลงเล่นนัดที่คู่แข่งประตูผลการแข่งขัน131 มีนาคม ค.ศ. 2015Štadión pod Dubňom, ซิลินา, สโลวาเกีย21–01–0กระชับมิตร211 มิถุนายน ค.ศ. 2016นูโวสตาดเดอบอร์โด, บอร์โด, ฝรั่งเศส121–11–2ฟุตบอลชิงแชมป์แห่งชาติยุโรป 201638 ตุลาคม ค.ศ. 2017Štadión Antona Malatinského, เตอร์นาวา, สโลวาเกีย183–03–0ฟุตบอลโลก 2018 รอบคัดเลือก425 มีนาคม ค.ศ. 2018ราชมังคลากีฬาสถาน, กรุงเทพมหานคร, ไทย 1–03–2คิงส์คัพ ครั้งที่ 46
# ซันตาครุซ (จังหวัดลากูนา)
เทศบาลซันตาครุซ (ตากาล็อก: Bayan ng Santa Cruz) เป็นเทศบาลศูนย์กลางของจังหวัดลากูนา ประเทศฟิลิปปินส์ ในปี ค.ศ. 2015 มีประชากร 117,605 คน ตั้งอยู่ริมแม่น้ำซันตาครุซ ซึ่งไหลลงสู่ทะเลสาบลากูนาที่อยู่ทางตอนเหนือของเทศบาล ซันตาครุซอยู่ติดกับเทศบาลลุมบันและปักซันจันทางทิศตะวันออก, ปักซันจันและมักดาเลนาทางทิศใต้ และปีลาทางทิศตะวันตก ที่นี่อยู่ห่างจากมะนิลา  สามารถเดินทางไปยังเทศบาลข้างเคียงโดยทางบกและทางน้ำผ่านทะเลสาบลากูนา

ซันตาครุซเป็นศูนย์กลางพาณิชยกรรมทางภาคตะวันออกของจังหวัด ประกอบด้วยบารังไกย์ 26 แห่ง แม้ว่าจะอยู่ห่างจากมะนิลาค่อนข้างไกล แต่ตัวเทศบาลก็มีการพัฒนาที่ดี ปัจจุบันถือเป็นเทศบาลชั้นหนึ่ง และเป็นศูนย์กลางจังหวัดตั้งแต่ปี ค.ศ. 1885 ทั้งในด้านการขนส่ง, พาณิชยกรรม, สาธารณสุข, การศึกษา และบริการสังคม ส่วนการเกษตรกรรม อาทิ ปศุสัตว์, พืชสวน และประมง ก็มีความก้าวหน้าอย่างรวดเร็ว

 เมืองพี่น้อง 
  มากาตี, ฟิลิปปินส์
# ฟาโรห์แรเมซีสที่ 6
ฟาโรห์แรเมซีสที่ 6  ฟาโรห์องค์ที่ 5 แห่ง ราชวงศ์ที่ยี่สิบ พระองค์ครองสิริราชสมบัติทั้งสิ้น 8 ปีในช่วงกลางถึงปลาย คริสต์ศตวรรษที่ 12 ก่อนคริสต์ศักราช และเป็นพระราชโอรสของ แรเมซีสที่ 3 โดยเมื่อครั้งยังดำรงพระอิสริยยศเป็นเจ้าชายพระองค์ได้รับการแต่งตั้งเป็นนายพลกองทัพรถม้า

หลังการสวรรคตของพระนัดดา แรเมซีสที่ 5 พระราชโอรสของพระเชษฐาของแรเมซีสที่ 6 แรเมซีสที่ 4 แรเมซีสที่ 6 ขึ้นสืบราชบัลลังก์และถูกสืบราชบัลลังก์โดยพระราชโอรสของพระองค์ แรเมซีสที่ 7
# มฤตยูอัปลักษณ์ 8 ขา ถล่มโลก
มฤตยูอัปลักษณ์ 8 ขา ถล่มโลก (อังกฤษ: Eight Legged Freaks) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2002 กำกับโดย อัลลอรี อลคาเยม นำแสดงโดย เดวิด อาร์เคว็ตต์, คารี วูเรอร์, สก็อตต์ เทอร์รา, ดั๊ก อี. ดั๊ก,  สการ์เลตต์ โจแฮนส์สัน

เนื้อเรื่องย่อ
เมื่อคนงานในเหมืองแร่แห่งหนึ่งได้พบกับการรั่วไหลของสารเคมีบางชนิด ซึ่งทำให้แมงมุมตัวเล็กๆ หลายร้อยหลายพันตัว กลายสภาพเป็นแมงมุมขนาดใหญ่ยักษ์มหึมา และพวกมันกำลังหิวอยู่ซะด้วย เมื่อสัญญาณเตือนภัยเริ่มดังขึ้น “คริส แมกคอมิค” วิศวกรเหมืองแร่ และนายอำเภอหญิง “แซม พาร์กเกอร์” ต้องเป็นผู้นำกลุ่มชาวเมืองจากหลากหลายสาขาอาชีพ รวมทั้งลูกชายของเธอ “ไมค์” และลูกสาววัยรุ่น ‘แอชลีย์” นอกจากนี้ยังมีพิธีกรรายการวิทยุผู้ที่สุดแสนจะน่ารำคาญร่วมเข้าสู่สงครามกับสัตว์แปดขาจอมกระหายเลือดด้วย

นักแสดง
 เดวิด อาร์เคว็ตต์ รับบท คริส แมกคอมิค
 คารี วูเรอร์ รับบท ซาแมนต้า พาร์กเกอร์
 สก็อตต์ เทอร์รา รับบท ไมค์ พาร์กเกอร์
 สการ์เลตต์ โจแฮนส์สัน รับบท แอชลีย์ พาร์กเกอร์
 ดั๊ก อี. ดั๊ก รับบท ฮาร์เลน เกร็ฟฟิช
 ริก โอเวอร์ตัน รับบท ท่านรองพีท วิลลิส
 ลีออน ริปปี้ รับบท เว็ด
 แมตต์ คชูครี รับบท บรีท
 เจย์ อาร์เลน โจนส์ รับบท ลีออน
 ไอลีน ไรอัน เพนน์ รับบท เกรดีส
 ไรลีย์ สมิธ รับบท เรนดี้
 แมตต์ โฮลวิก รับบท ลาร์ลีย์
 เจน เอดิธ วิลสัน รับบท เอ็มมา วิลลิส
 แจ็ค มัวร์ รับบท อามอส
 รอย เกนต์เนอร์ รับบท ฟลอยด์
 ดอน แชมปลิน รับบท ลีรอย
 จอห์น คริสโตเฟอร์ สโตรีย์ รับบท มาร์ค
 เดวิด เอิร์ล วอเตอร์แมน รับบท นอร์แมน
 ทอม นูแนน รับบท โจชัวร์ ชาร์ฟ
 แฟรงค์ เวลเกอร์ รับบท คอนซูเอล่า
# เจอร์นีย์ 2 พิชิตเกาะพิศวงอัศจรรย์สุดโลก
เจอร์นีย์ 2 พิชิตเกาะพิศวงอัศจรรย์สุดโลก (อังกฤษ: Journey 2: The Mysterious Island) เป็นภาพยนตร์ไซไฟสัญชาติอเมริกา สร้างขึ้นเมื่อปี ค.ศ. 2012 กำกับโดย แบรด เพย์ตัน ภาพยนตร์เรื่องนี้เป็นภาคต่อของ ดิ่งทะลุสะดือโลก นำแสดงโดย ดเวย์น จอห์นสัน, ไมเคิล เคน, จอช ฮัทเชอร์สัน, วาเนสซา ฮัดเจนส์, ลูอิส กัซแมน, คริสติน เดวิส

เนื้อเรื่องย่อ
แฮงค์ พาร์สัน นำทีมออกเดินทางเพื่อตามหาปู่ของ ฌอน แอนเดอร์สัน ที่หายตัวไปแถบที่เชื่อว่ามีเกาะมหัศจรรย์ตามนิยายของจูลส์ เวิร์น พร้อมกับพาไคลานี และนักบินเพี้ยนๆ ชื่อกาบาโตมาด้วย แล้วค้นพบเกาะในตำนานมีสัตว์เล็กกลายเป็นสัตว์ใหญ่ และสัตว์ใหญ่กลายเป็นสัตว์เล็ก คุและพวกเขาพบว่าเกาะกำลังจะถล่ม จึงต้องหาทางหนีเอาชีวิตรอดออกมา

นักแสดง
 ดเวย์น จอห์นสัน รับบท แฮงค์ เพอร์สันส์
 จอช ฮัทเชอร์สัน รับบท ฌอน แอนเดอร์สัน
 ไมเคิล เคน รับบท อเล็กซานเดอร์ เฟอร์นานด์
 วาเนสซา ฮัดเจนส์ รับบท ไคลานี ลากัวตัน
 ลูอิส กัซแมน รับบท กาบาโต "แก๊บบี้" ลากัวตัน
 คริสติน เดวิส รับบท อลิซาเบธ "ลิซ" พาร์ซอนส์
# รูโรนิ เคนชิน คนจริง โคตรซามูไร
รูโรนิ เคนชิน คนจริง โคตรซามูไร (อังกฤษ: Rurouni Kenshin: The Legend Ends) เป็นภาพยนตร์แอคชั่น สัญชาติญี่ปุ่น สร้างขึ้นเมื่อปี ค.ศ. 2014 ดัดแปลงมาจากนิยายมังงะเรื่อง ซามูไรพเนจร ของ โนบุฮิโร่ วัตสึกิ กำกับโดย เคอิชิ โอโตโมะ นำแสดงโดย ซาโต ทาเครุ, เอมิ ทาเคอิ, ยุซุเกะ อิเซยะ, มุเนะทากะ อาโอกิ, ยู อะโอะอิ, เรียวโนสุเกะ คามิกิ, มาซาฮารุ ฟุคุยามะ, โยสุเกะ เอกุชิ, ทะสึยะ ฟุจิวะระ ภาพยนตร์เรื่องนี้เป็นภาคต่อของภาพยนตร์เรื่อง เคนชิน ซามูไร เอ็กซ์ และ รูโรนิ เคนชิน เกียวโตทะเลเพลิง

เนื้อเรื่องย่อ
การต่อสู้ครั้งสุดท้ายของซามูไรหนุ่มฮิมุระ เคนชิน ที่จะต้องประจันหน้ากับศัตรูตัวร้ายผู้เป็นถึงนักฆ่าฝีมือฉมังอย่าง มาโคโตะ ชิชิโอะ ซึ่งพยายามที่จะโค่นล้มรัฐบาลเมจิ และมีเป้าหมายที่จะยึดครองประเทศญี่ปุ่น ท่ามกลางบรรยากาศของความวุ่นวายราวกับบ้านเมืองจะลุกเป็นไฟ บัดนี้ เคนชินพร้อมแล้วที่จะใช้ดาบคู่ใจของเขา ขีดเส้นชะตาใหม่ให้แก่ประเทศแห่งนี้

นักแสดง
 ซาโต ทาเครุ รับบท ฮิมุระ เคนชิน
 เอมิ ทาเคอิ รับบท คามิยะ คาโอรุ
 มุเนะทากะ อาโอกิ รับบท ซางาระ ซาโนสุเกะ
 ยู อะโอะอิ รับบท ทากานิ เมงุมิ
 ไคโตะ โอยากิ รับบท เมียวจิน ยาฮิโกะ
 ยุซุเกะ อิเซยะ รับบท เอโอชิ ชิโนโมริ
 โยสุเกะ เอกุชิ รับบท ฮะจิเมะ ไซโต
 ทะสึยะ ฟุจิวะระ รับบท มาโคโตะ ชิชิโอะ
 เรียวโนสุเกะ คามิกิ รับบท โซจิโระ เซตะ
 แมรีจุน ทากาฮาชิ รับบท ยูมิ โกมากาตะ
 มิอุระ เคียวสุเกะ รับบท ซาวาเจโอะ โชะ
 ทาโอะ ทสึจิยะ รับบท มากิมาชิ มิซาโอะ
 มิน ทะนะกะ รับบท โอกินะ
 มาซาฮารุ ฟุคุยามะ รับบท เซอิจุโร่ ไฮโกะ
# ลูเซนา (เมืองในประเทศฟิลิปปินส์)
นครลูเซนา, (ตากาล็อก: Lungsod ng Lucena) หรือ ลูเซนาซิตี เป็นนครที่มีความหนาแน่นในเขตคาลาบาร์โซน ประเทศฟิลิปปินส์ ในปี ค.ศ. 2015 มีประชากร 266,248 คน

ลูเซนา เป็นนครศูนย์กลางของจังหวัดเกซอน และปกครองอย่างเป็นอิสระ แต่จะถูกรวมอยู่ในจังหวัดด้วยเหตุผลทางภูมิศาสตร์และสถิติ

 ภูมิอากาศ 

 เมืองพี่น้อง 
  บาเกียว
  มากาตี
  นากา, จังหวัดตีโมกคามารีเนส
  ซันเฟร์นันโด, รัฐแคลิฟอร์เนีย
 มาลาบอนซิตี
 ลุคบัน
 คาลูคัน
 ตูเกกาเรา
# มิสแกรนด์อ่างทอง
มิสแกรนด์อ่างทอง  เป็นการประกวดนางงามสำหรับหญิงระดับจังหวัดอ่างทองทางภาคกลางของประเทศไทย จุดประสงค์เพื่อเข้าร่วมการประกวดเป็นแบบอย่างที่ดีในสังคมและเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ 
และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์

สรุปผล
3rd runner-up อรปรียา เนสซ่า มามูดี้ (2022)

สถิติเข้ารอบ 1 ครั้ง

รางวัล
มิสแกรนด์ขวัญใจขอนแก่น อรปรียา เนสซ่า มามูดี้ (2022)

 ผู้ครองตำแหน่งมิสแกรนด์อ่างทอง
ปีผู้ดำรงตำแหน่งอายุ2025ชนนดา ปิติโชควัฒนะ282024ชุติกาญจน์ ตรีธารทิพากร27 2023 ณัฐกานต์ เซียมเอดคู 26 2021-2022 อรปรียา เนสซ่า มามูดี้ 21 2020 พรหมพร ทองอ้วน 23 2019 ธัญภัคสิณี ศรีสุวรรณ 22 2018 พรศิริกุล พั่วทา 21 2017 เกศโมฬี สุขแก้ว 21 2016 ชนัชดา แก้วประเสริฐ 26

 ผลงานการประกวดมิสแกรนด์ไทยแลนด์
สัญลักษณ์สี

 มิสแกรนด์อ่างทอง 
ปีผู้ดำรงตำแหน่งตำแหน่งในการประกวดรางวัลพิเศษ2025ชนนดา ปิติโชควัฒนะUnplaced2024ชุติกาญจน์
ตรีธาทิพากUnplaced 2023 ณัฐกานต์ เซียมเอดคู Unplaced  2022  อรปรียา เนสซ่า มามูดี้ 3rd runner-up 
มิสแกรนด์ขวัญใจขอนแก่น colspan=4  2020 พรหมพร ทองอ้วน Unplaced  2019 ธัญภัคสิณี ศรีสุวรรณ Unplaced 2018 พรศิริกุล พั่วทา Unplaced  2017  เกศโมฬี สุขแก้ว Unplaced 2016 ชนัชดา แก้วประเสริฐ  Unplaced
# ลีโน บอร์โตโล เบลอตตี
ลีโน บอร์โตโล เบลอตตี (19 ตุลาคม ค.ศ. 1930 – 23 มีนาคม ค.ศ. 2018)https://www.avvenire.it/chiesa/pagine/morto-il-vecovo-belotti-pastore-dei-migranti เป็นเจ้าอาวาสนิกายโรมันคาทอลิกชาวอิตาลี ในอดีตเป็นมุขนายกผู้ช่วยBishop Lino Bortolo Belotti

 หมายเหตุ
# จอห์น ดูคอม
จอห์น ดูคอม (ค.ศ. 1937 – 28 กันยายน ค.ศ. 2010) เป็นนักวิ่งระยะสั้นชาวมาเลเซีย เคยเข้าร่วมการแข่งขันวิ่ง 4x100 เมตรในการแข่งขันโอลิมปิกฤดูร้อน 1964
# ฟง เซียว ฮอร์
ฟง เซียว ฮอร์ (เกิด 8 มกราคม ค.ศ. 1937) เป็นนักกีฬาว่ายน้ำชาวมาเลเซีย เคยเข้าร่วมการแข่งขันในโอลิมปิกฤดูร้อน 1956 และ โอลิมปิกฤดูร้อน 1960
# การต่อต้านลัทธิคอมมิวนิสต์
การต่อต้านลัทธิคอมมิวนิสต์เป็นการต่อต้านต่อลัทธิคอมมิวนิสต์ การจัดตั้งองค์กรเพื่อต่อต้านลัทธิคอมมิวนิสต์ได้ถูกพัฒนาขึ้นหลังปี ค.ศ. 1917 การปฏิวัติเดือนตุลาคมในรัสเซีย และทั่วทุกมุมโลกในช่วงสงครามเย็น เมื่อสหรัฐอเมริกาและสหภาพโซเวียตต่างได้แข่งขันทางด้านต่างๆกันอย่างดุเดือด การต่อต้านลัทธิคอมมิวนิสต์ได้รับมาจากส่วนหนึ่งของขบวนการเคลื่อนไหวที่ดำรงตำแหน่งทางการเมืองที่แตกต่างจำนวนมาก รวมทั้งมุมมองของประชาธิปไตยสังคมนิยม, เสรีนิยม, อนุรักษ์นิยม, ฟาสซิสต์, ทุนนิยม, อนาธิปไตย และสังคมนิยม

องค์กรแรกที่ได้ทุ่มเทเพื่อการต่อต้านลัทธิคอมมิวนิสต์คือขบวนการขาวของรัสเซีย ซึ่งได้ต่อสู้ในสงครามกลางเมืองรัสเซียซึ่งได้เริ่มต้นในปี ค.ศ. 1918 เพื่อโค่นล้มรัฐบาลคอมมิวนิสต์ที่เพิ่งถูกก่อตั้ง ขบวนการขาวได้รับการสนับสนุนทางทหารโดยรัฐบาลต่างชาติพันธมิตรหลายประเทศ ซึ่งเป็นตัวอย่างแรกของการต่อต้านลัทธิคอมมิวนิสต์ที่เป็นนโยบายรัฐบาล อย่างไรก็ตาม กองทัพแดงของฝ่ายคอมมิวนิสต์ได้มีชัยเหนือขบวนการขาวและสหภาพโซเวียตก็ได้รับการสถาปนาในปี ค.ศ. 1922 ในช่วงระหว่างการดำรงอยู่ของสหภาพโซเวียต การต่อต้านลัทธิคอมมิวนิสต์ได้กลายเป็นประเด็นที่สำคัญของขบวนการเคลื่อนไหวทางการเมืองและรัฐบาลต่างๆทั่วโลก

ในสหรัฐอเมริกา การต่อต้านลัทธิคอมมิวนิสต์ได้เข้ามาอย่างชัดเจนด้วย First Red Scare ในปี ค.ศ. 1919-1920 ในทวีปยุโรปในช่วงระหว่างปี ค.ศ. 1920 และ 1930 การต่อต้านต่อลัทธิคอมมิวนิสต์ได้รับการส่งเสริมโดยฝ่ายอนุรักษนิยม, ประชาธิปไตยสังคมนิยม, เสรีนิยม, และฟาสซิสต์ รัฐบาลฟาสซิสต์ได้ลุกขึ้นออกมาอย่างชัดเจนว่าเป็นฝ่ายตรงข้ามที่สำคัญของลัทธิคอมมิวนิสต์ในปี ค.ศ. 1930 และพวกเขาได้ก่อตั้งกติกาสัญญาต่อต้านโคมินเทิร์นในปี ค.ศ. 1936 คือพันธมิตรร่วมต่อต้านลัทธิคอมมิวนิสต์ ในทวีปเอเชีย จักรวรรดิญี่ปุ่นและพรรคก๊กมินตั๋ง (พรรคชาตินิยมจีน) ได้เป็นกองกำลังชั้นนำในการต่อต้านคอมมิวนิสต์ในช่วงสมัยนั้น

ภายหลังสงครามโลกครั้งที่สอง ลัทธิฟาสซิสต์ได้ยุติเป็นขบวนการเคลื่อนไหวทางการเมืองเนื่องจากความพ่ายแพ้ของฝ่ายอักษะ ชัยชนะของฝ่ายสัมพันธมิตรเป็นกลุ่มประเทศที่นำโดยสหภาพโซเวียต สหรัฐอเมริกา และสหราชอาณาจักร แต่ภายหลังสงคราม เหล่าพันธมิตรก็ได้แตกแยกกันอย่างรวดเร็วจนต้องแบ่งออกเป็นสองค่ายใหญ่: ลัทธิคอมมิวนิสต์ภายใต้การนำของสหภาพโซเวียต และ ทุนนิยมภายใต้การนำของสหรัฐอเมริกา การแข่งขันระหว่างสองอภิมหาอำนาจทั้งสองฝ่ายที่ได้เป็นที่รู้จักกันคือ สงครามเย็น และในช่วงสมัยนั้นรัฐบาลสหรัฐได้มีบทบาทเป็นผู้นำในการสนับสนุนการต่อต้านลัทธิคอมมิวนิสต์ทั่วโลกซึ่งเป็นส่วนหนึ่งของนโยบาบกีดกัน ด้วยความขัดแย้งทางทหารหลายครั้งระหว่างฝ่ายนิยมคอมมิวนิสต์และฝ่ายต่อต้านคอมมิวนิสต์ในส่วนต่างๆของโลก รวมทั้งสงครามกลางเมืองจีน, สงครามเกาหลี, สงครามเวียดนาม, และสงครามโซเวียต–อัฟกานิสถาน เนโทเป็นองค์การที่ก่อตั้งขึ้นเพื่อเป็นพันธมิตรร่วมทางทหารต่อต้านคอมมิวนิสต์ในปี ค.ศ. 1949 และยังคงต่อเนื่องตลอดในช่วงสงครามเย็น

ด้วยเหตุการณ์การปฏิวัติ ค.ศ. 1989 และการล่มสลายของสหภาพโซเวียตในปี ค.ศ. 1991 รัฐบาลคอมมิวนิสต์ของโลกส่วนใหญ่ล้วนถูกล้มล้างและสงครามเย็นยุติลง อย่างไรก็ตาม,การต่อต้านลัทธิคอมมิวนิสต์ยังคงเป็นส่วนหนึ่งของสติปัญญาที่สำคัญของขบวนการเคลื่อนไหวทางการเมืองในปัจจุบันและการต่อต้านลัทธิคอมมิวนิสต์เป็นปัจจัยหนึ่งภายในประเทศ ฝ่ายค้านได้พบว่าระดับชนชั้นที่แตกต่างในสาธารณรัฐประชาชนจีนและประเทศอื่นๆที่ปกครองโดยพรรคคอมมิวนิสต์
# องค์การพัฒนาการบินและอวกาศแห่งชาติ
องค์การพัฒนาการบินและอวกาศแห่งชาติ  หรือ นาด้า  เป็นหน่วยงานด้านอวกาศของประเทศเกาหลีเหนือ ซึ่งเป็นหน่วยงานที่ก่อตั้งขึ้นใหม่แทนคณะกรรมการอวกาศเกาหลี หน่วยงานนี้ก่อตั้งขึ้นเมื่อ 1 เมษายน พ.ศ. 2556

ภารกิจของนาด้าอยู่ในกฎหมายว่าด้วยการพัฒนาอวกาศ ในปี พ.ศ. 2556 วาระที่ 7 สมัชชาใหญ่พรรคแรงงานเกาหลี กฎหมายได้กำหนดหลักการการพัฒนาอวกาศอย่างสันติโดยที่ยึดหลักอุดมคติจูเช (อุดมคติของเกาหลีเหนือ) และความเป็นอิสระ ซึ่งอุดมคติเหล่านี้สามารถใช้แก้ปัญหาทางวิทยาศาสตร์, เศรษฐกิจ และเทคโนโลยี

 คณะกรรมการอวกาศเกาหลี 
thumb|จรวด Unha-3 เมื่อวันที่ 8 เมษายน พ.ศ. 2555 ที่ Sohae
คณะกรรมการอวกาศเกาหลีถูกก่อตั้งเมื่อปี พ.ศ. 2523 โดยเริ่มทำการวิจัยและพัฒนาโดยมีวัตถุประสงค์เพื่อการผลิตดาวเทียมสื่อสาร, ดาวเทียมสำรวจทรัพยากร และดาวเทียมอุตุนิยมวิทยา

 ประวัติการบิน 
ข้างล่างนี้คือรายการการส่งดาวเทียมขึ้นสู่วงโคจร
+ประวัติการบิน ดาวเทียม ข้อมูลการบิน (UTC) จรวด ที่ปล่อยตัว สถานะ จุดประสงค์ Kwangmyŏngsŏng-1 31 สิงหาคม พ.ศ. 2541 Paektusan Tonghae Satellite Launching Ground  ทดลองดาวเทียม 4 กรกฎาคม พ.ศ. 2549 Unha-1  ทดสอบจรวด Kwangmyŏngsŏng-2 5 เมษายน พ.ศ. 2552 Unha-2 Tonghae Satellite Launching Ground  ส่งดาวเทียวสื่อสาร Kwangmyŏngsŏng-3 13 เมษายน พ.ศ. 2555 Unha-3 Sohae Satellite Launching Station  ส่งดาวเทียมจารกรรม Kwangmyŏngsŏng-3 Unit 2 12 ธันวาคม พ.ศ. 2555 Unha-3 Sohae Satellite Launching Station  ส่งดาวเทียมจารกรรม Kwangmyŏngsŏng-4 7 กุมภาพันธ์ พ.ศ. 2559 Kwangmyŏngsŏng (Unha-3) Sohae Satellite Launching Station  ส่งดาวเทียมจารกรรม

 โครงการในอนาคต 
ในปี พ.ศ. 2559 Hyon Kwang Il ผู้อำนวยการฝ่ายวิจัยวิทยาศาสตร์นาด้า ได้กล่าวว่า มีการวางแผนจะปล่อยดาวเทียมไม่เกินปี พ.ศ. 2563 โดยที่ดาวเทียมจะไปอยู่ที่วงโคจรค้างฟ้า และเขายังมั่นใจอีกว่า 10 ปีข้างหน้าองค์การพัฒนาการบินและอวกาศแห่งชาติจะต้องไปปักธงชาติเกาหลีเหนือที่ดวงจันทร์ให้ได้
# การฟื้นแสนยานุภาพของเยอรมนี
เอาฟรืสทุง  เป็นยุคการฟื้นฟูแสนยานุภาพทางทหารของเยอรมนีในช่วงเว้นจากสงคราม (ค.ศ. 1918-39) ซึ่งถือเป็นการละเมิดสนธิสัญญาแวร์ซาย แผนการฟื้นแสนยานุภาพเริ่มขึ้นทันทีหลังสนธิสัญญาถูกลงนาม แต่ในระยะแรกเป็นเพียงความเคลื่อนไหวขนาดเล็กและเป็นความลับ อย่างไรก็ตาม การพื้นแสนยานุภาพได้ขยายตัวขึ้นอย่างมโหฬารภายหลังจากพรรคนาซีเรืองอำนาจในปี 1933

การฟื้นแสนยานุภาพในช่วงแรก แม้ว่าจะมีขนาดเล็ก แต่ก็ถูกดำเนินการอย่างเป็นความลับผ่านองค์กรหรือสมาคมกีฬา ซึ่งส่วนใหญ่เป็นองค์กรบังหน้า และแล้วแผนการฟื้นแสนยานุภาพของเยอรมนีก็ถูกเปิดโปงโดย คาร์ล ฟอน ออสซิเอ็ดซกี ในปี 1931 การเปิดโปงของเขาทำให้เขาได้รับรางวัลโนเบลสาขาสันติภาพ แต่ก็ทำให้เขาถูกลงโทษด้วยการจำคุกเป็นเวลา 227 วันและถูกทรมาณจนเขาเสียชีวิตเมื่อ 4 พฤษภาคม 1938Richard J. Evans, The Third Reich in Power 1933–1939. Penguin Books. . Pg. 153 การเปิดโปงโดยออสซิเอ็ดซกี มีส่วนกระตุ้นให้เกิดนโยบายการเสริมสร้างแสนยานุภาพในสหราชอาณาจักร ภายหลังจากที่อดอล์ฟ ฮิตเลอร์ประกาศการถอนตัวของเยอรมนีจากสันนิบาตชาติและการประชุมปลดอาวุธโลกในปี 1933UK War Production

โครงการฟื้นแสนยานุภาพส่งผลให้กำลังพลเยอรมันเพิ่มขึ้นอย่างรวดเร็ว และกลายเป็นกองทัพที่กำลังเติบโตจะเป็นภาระหน้าที่ของพวกเขาจนกระทั่งการอุบัติของสงครามโลกครั้งที่สองในเดือนกันยายน 1939 โยฮันน์ ฟอน คีลมันเส็ค (Johann von Kielmansegg) ได้กล่าวในภายหลังว่ากระบวนการมี่เกี่ยวข้องมากกับ 36 กองพลได้สำเร็จลุล่วงสำหรับเขา และเพื่อนร่วมงานของเขาจากผลสะท้อนบนประเด็นใหญ่ๆ

ดูเพิ่ม
 การฟื้นแสนยานุภาพของสหราชอาณาจักร
# รอเบร์ต มัก
รอเบร์ต มัก (เกิดวันที่ 8 มีนาคม ค.ศ. 1991) เป็นนักฟุตบอลอาชีพชาวสโลวาเกีย ปัจจุบันลงเล่นให้กับสโมสรฟุตบอลพีเอโอเคในกรีกซูเปอร์ลีก ซึ่งยืมตัวจากเซนิตเซนต์ปีเตอส์เบิร์ก และทีมชาติสโลวาเกีย ในตำแหน่งปีก

 สโมสรอาชีพ 

 ทีมชาติ 
มัก ถูกเรียกตัวติดทีมชาติสโลวาเกียในนัดกระชับมิตรพบกับเดนมาร์ก เมื่อวันที่ 15 สิงหาคม ค.ศ. 2012 แต่เขาก็ไม่ได้ลงเล่น ต่อมาเขาได้ลงเล่นในฐานะตัวสำรอง นัดที่แพ้เบลเยียม 1–2 เมื่อวันที่ 6 กุมภาพันธ์ ค.ศ. 2013 โดยลงมาในนาทีที่ 61 แทนที่ตำแหน่งปีกอย่าง Miroslav Stoch

ในวันที่ 8 กันยายน ค.ศ. 2014 สโลวาเกียเริ่มต้นรอบคัดเลือกฟุตบอลชิงแชมป์แห่งชาติยุโรป 2016 ด้วยการบุกไปชนะยูเครน 1–0 ซึ่ง "มัก" ทำประตูและช่วยทีมเก็บชัยชนะได้สำเร็จ และในวันที่ 17 พฤศจิกายน ค.ศ. 2015 เขายิงสองประตูในนัดกระชับมิตรที่พบกับไอซ์แลนด์

 ประตูในนามทีมชาติ 
อัปเดตล่าสุดเมื่อวันที่ 25 มีนาคม ค.ศ. 2018

#วันที่สนามลงเล่นนัดที่คู่แข่งสกอร์ผลการแข่งขัน115 พฤศจิกายน ค.ศ. 2013Stadion Miejski, วรอตสวัฟ, โปแลนด์72–02–0กระชับมิตร25 มีนาคม ค.ศ. 2014Netanya Stadium, นาตาเนีย, อิสราเอล83–13–138 กันยายน ค.ศ. 2014Olimpiyskiy National Sports Complex, เคียฟ, ยูเครน121–01–0ฟุตบอลชิงแชมป์แห่งชาติยุโรป 2016 รอบคัดเลือก412 ตุลาคม ค.ศ. 2015Stade Josy Barthel, ลักเซมเบิร์ก, ลักเซมเบิร์ก223–04–2513 พฤศจิกายน ค.ศ. 2015Štadión Antona Malatinského, เตอร์นาวา, สโลวาเกีย233–2กระชับมิตร617 พฤศจิกายน ค.ศ. 2015Štadión pod Dubňom, Žilina, สโลวาเกีย241–03–172–1811 ตุลาคม ค.ศ. 2016Štadión Antona Malatinského, เตอร์นาวา, สโลวาเกีย331–03–0ฟุตบอลโลก 2018 รอบคัดเลือก โซนยุโรป92–01025 มีนาคม ค.ศ. 2018ราชมังคลากีฬาสถาน, กรุงเทพมหานคร, ไทย 2–03–2คิงส์คัพ ครั้งที่ 46

 สถิติ 

 ทีมชาติ  ปี ค.ศ.  ลงเล่น  ประตู สโลวาเกีย2013712014822015942016102201770ทั้งหมด419